**A pénzküldés szabályai**

Az Állampusztai Országos Büntetés-végrehajtási Intézetben elhelyezett fogvatartottak számlájára az alábbiak szerint van lehetőség pénzt helyezni:

**I.**

**Az intézet pénztárában készpénz befizetésével**

A befizetéshez szükség van a befizető személyazonosságát igazoló okmányra, valamint a fogvatartott nevére, születési adataira vagy nyilvántartási számára.

Pénztári befizetés esetén a befizetett összeg a befizetést követő első munkanapon kerül a fogvatartott számlájára.

Pénztári nyitva tartás:

hétfőtől péntekig 9:00-11:00

**A pénztári nyitva tartási időn kívül befizetésre nincs lehetőség!**

A befizetési jogcíme lehet célzott pénz kiétkezésre, telefonálásra vagy bv. tartozás rendezése. Egyéb esetben a befizetett összeg szabad letéti pénznek minősül és a 15/2014. (XII. 17.) IM rendelet szerinti levonási sorrend érvényesül.

A pénztári befizetésre jogosult személy az intézeten keresztül nem rendezheti a fogvatartott hatóság felé fennálló tartozását.

**II.**

**Belföldi postautalványon**

A postahivatalokban feladott belföldi postautalvány „címzett” rovatban a fogvatartott nevét, valamint az intézet címét kell feltüntetni.

Készpénz feladás postai úton belföldről **mindkét objektumra vonatkozóan** az alábbi címen lehetséges:

 Állampusztai Országos Büntetés-végrehajtási Intézet

 6327 Állampuszta, Fő út 1.

A postautalvány „közlemény” rovatában fel kell tüntetni a fogvatartott nevét, személyes adatait (születési dátum, anyja neve), vagy a nyilvántartási számát.

A feladott külföldi valutát a Posta automatikusan átváltja magyar forintra (HUF), és az átváltott összegből a kezelési költséget levonja.

Az összeg a beérkezést követő munkanapon kerül a fogvatartott számlájára.

**III.**

**Banki átutalással**

**Belföldről** hozzátartozó az alábbi címre tud pénzt átutalni a fogvatartott részére:

Bank neve: Magyar Államkincstár

Cím: H-1139 Budapest, Váci út 71.

MÁK - 10025004-01393943-20000002

**Külföldről** hozzátartozó az alábbi címre tud pénzt átutalni a fogvatartott részére:

Bank neve: Magyar Államkincstár

Cím: H-1139 Budapest, Váci út 71.

IBAN-kód: HU74 1002 5004 0139 3943 2000 0002

SWIFT kód: MANEHUHB

Utalásnál nem a kedvezményezett rovatba kell beírni a címzett nevét és nyilvántartási számát, hanem a közlemény rovatba! (A megadott számlaszámhoz tartozó kedvezményezett, azaz számlatulajdonos az Állampusztai Országos Büntetés-végrehajtási Intézet.)

A közvetlenül bankszámláról átutalt összeg a banki jóváírást követő első munkanapon kerül a fogvatartott számlájára.

Amennyiben postán ad fel a kapcsolattartó pénzt és nem a fent megadott postacímre, hanem a bankszámlaszámra küldi, akkor a szelvény mindkét oldalára javasolt felírni az összeg rendeltetését, mert a könyveléskor nem áll rendelkezésre az eredeti rózsaszín szelvény, csak egy fénymásolatot küld a Magyar Államkincstár. Ebben az esetben a beazonosítást követően kerül a pénzösszeg a fogvatartott számlájára, mely esetenként több napot is igénybe vehet.

A célzottan kiétkezésre ill. telefonálásra beérkező pénzekből levonás nem érvényesíthető. Abban az esetben, ha a feladó nem jelöl meg felhasználási célt, vagy a címzett más célra kívánja felhasználni a számára beküldött összeget, mint ahogy azt a feladó megjelölte, ez esetben a fogvatartott letéti számláján „kapcsolattartótól érkezett” megjelöléssel kerül könyvelése, melyből a fennálló bv. tartozások ill. a kártérítések összege levonható a 15/2014. (XII. 17.) IM rendeletnek megfelelően.